**Літаратурна-музычная кампазіцыя**

**“Гучы, маё роднае слова!”**

**(да Дня роднай мовы)**

Казлова Таццяна Уладзіміраўна

настаўнік беларускай мовы і літаратуры

першай катэгорыі

ДУА “Цырынскі вучэбна-педагагічны

комплекс дзіцячы сад – сярэдняя школа”

**Мэта:**

- далучаць дзяцей да духоўных скарбаў свайго народа;

- фарміраваць цікавасць і павагу да роднага слова, да культуры і гісторыі беларускага народа, да беларускай мовы як актыўнага сродку патрыятычнага і нацыянальнага выхавання;

- выхоўваць у вучняўпачуццёгонару за сваіхсуайчыннікаў.

**Абсталяванне:** плакаты з выказваннямі аб мове, выстава народных промыслаў, кнігі; беларускія нацыянальныя касцюмы для ўдзельнікаў кампазіцыі.

Ільняная і жытнёвая. Сялянская.

Баравая ў казачнай красе.

Старажытная. Ты самая славянская.

Светлая, як травы у расе.

Вобразная, вольная, пявучая,

Мовабеларуская мая!

*П. Панчанка*

Родная мова, цудоўнаямова!

Ты нашыхдумак уток і аснова!..

Кожнайдрабнічкай ты вартапашаны,

Кожнае слова вякамістварана.

І на вякіяножыцьзастанецца,

Вечнае так, як народнаесэрца

*У. Дубоўка*

***Ход мерапрыемства***

***Гучыць першы куплет песні “У бацькоўскім кутку”****(сл. Н.Гілевіча, муз. І.Лучанка)*

*У выкананні чытальнікаў гучыць верш “Беларусь…” (М.Пазнякоў)*

**Першы чытальнік:** Усяму вядомы свету

Наш руплівы край здавён.

Тут на сонечных палетках

Сеюць бульбу, жыта, лён…

**Другі чытальнік:** Тут Дняпро бяжыць прывольна,

Сож, Бярэзіна, Дзвіна,

Прыпяць, Шчара, Свіслач, Нёман,

Вілля, Піна, Буг, Дзісна…

**Першы чытальнік:** Тут крыштальныя азёры –

Нарач, Свіцязь, Снуды, Свір.

Полацк – наш найпершы горад,

Віцебск, Тураў, Кобрын, Мір…

**Другі чытальнік:** Тут умельцы вырабляюць

Слаўны трактар “Беларусь”,

Тут ствараюцца БелАЗы –

Трохсоттонны везці груз…

**Першы чытальнік:** Тут сыны лятуць у космас,

Песні матчыны пяюць…

Гэты край наш найдзівосны

Беларуссю ўсе завуць.

**Вядучы 1.** “Бедны той, хто… не мае скарбаў вечных – скарбаў душы. Такі скарб, каторы ніхто і ніколі адабраць ад нас не здолее, - гэта любоў да бацькаўшчыны, да свайго народа, да роднай мовы…” (Цётка).

**Вядучы 2.** Беларуская мова, якую пранёс наш народ праз вякі, з’яўляецца найвялікшым нацыянальным скарбам.

**Вядучы 1.** Родная мова – душа народа. Пакуль жыве мова, жыве і народ. На зямным шары тысячы моў. Беларуская мова – адна са славянскіх моў. Шлях яе развіцця быў складаны, з разнастайнымі перашкодамі.

Беларуская мова, як руская і ўкраінская, пачала складвацца яшчэ ў

XIIIcтагоддзі.

А ў Вялікім Княстве Літоўскім беларуская мова была дзяржаўнай, была мовай справаводства і судаводства, на ёй вялася дыпламатычная перапіска.

Пасля аб’яднання Польшчы і Вялікага Княства Літоўскага ў Рэч Паспалітую (1569) беларуская мова выцясняецца з афіцыйнага ўжытку, а дзяржаўнай мовай становіцца польская.

**Вядучы 2.** У XVII стагоддзі ідзе барацьба за нацыянальнае існаванне беларусаў у складзе Рэчы Паспалітай.

**Другі чытальнік:** Жыць цяжка на крэсах усходніх,

Марнуецца дарма народ.

Гудзіць Навагрудак, Гародня,

Пад Вільню ідзе карагод.

За ўціскі тутэйшага слова,

За крыўду бяспраўных дзяцей,

Якіх праз чужацкую мову

З-пад родных зрываюць грудзей. *(М.Грамыка)*

**Вядучы 2.** Аднак народ гаварыў на сваёй роднай мове, ствараў цудоўныя казкі, песні, паданні, легенды, прыказкі, загадкі, у якіх праўдзіва паказвалася жыццё народа.

**Вядучы 1.** У канцы XVIIIстагоддзя Беларусь была далучана да Расіі. Але ад гэтага лёс роднай мовы не палепшыўся. У школах яна не вывучалася, друкаваць на ёй не дазвалялася, яна лічылася “хамскай, мужыцкай”.

**Першы чытальнік:** Вякамі ёй ходу-жыцця не давалі,

Вякамі чынілі насмешкі ды кпіны,

Вякамі крыўлялі, глушылі, тапталі

Вялікую мову няшчаснай краіны.

**Другі чытальнік:** Прарочылі лёс ёй – ажно да сканання

Хадзіць за хвастамі быдлячымі з пугай,

Быць моваю дворнічых, прачак ды нянек,

І то – не абчэшацца покуль прыслуга.

**Першы чытальнік:** Але слова роднае прабівала сабе дарогу праз палымяную дзейнасць лепшых сыноў нашай зямлі. З поўнай сілай заявіла наша мова аб сабе вуснамі Францішка Багушэвіча:

“Мова наша ёсць такая ж людская і панская, як і французская, альбо нямецкая, альбо і іншая якая”.

“Не пакідайце ж мовы нашай беларускай, каб не ўмёрлі!”

“Пазнаюць людзей ці па гаворцы, ці па адзежы, хто якую носе: ото ж гаворка, язык і ёсць адзежа душы”.

**Вядучы 2.** Любіць роднае слова, адчуваць прыгажосць яго вучыць беларуская паэтка Цётка (Э.Пашкевіч).

**Вядучы 1.** “Роднае слова! З малых дзён чуем мы цябе з матчыных вуснаў. Ты нам тлумачыш усе дзівы свету, якія дзіцячае вока бачыць навокал сябе першы раз. І табе выказваем мы свой дзіцячы жаль, крыўду, жаданне, радасць…”

**Першы чытальнік:** Роднае слова, родная мова,

**Другі чытальнік:** Мова бацькоў і дзядоў,

**Першы чытальнік:** Матчына мова, матчына гутарка,

**Другі чытальнік:** мова бацькоў.

**Першы чытальнік:** Слова наша роднае,

Хапала на стагоддзі доўгія цябе,

Багдановіч, Колас і Купала

Прыпадалі да цябе ў журбе.

**Другі чытальнік:** Адкідалі кпіны і абразу

З дзён былых цягнулі ў заўтра ніць

І, хаця не ўсіх і не адразу, -

Навучылі ўсё ж цябе цаніць,

**Першы чытальнік:** Вымытае ў гулкіх навальніцах,

Нам як запавет перадалі,

Каб пілі і не маглі напіцца

І ўзялі наўздзіў усёй зямлі.

*Г.Бураўкін.*

**Пастаноўкабеларускайнароднайказкі**

Сядзяцьтрыпадарожнікі:

***Вядучы****.*Паслухайцеаднугісторыю. Ці то полем, ці то лесам ішлітрыпадарожнікі. Ішліянытрыдні і трыночыдыяшчэпаўдня. Прытаміліся. Прыселі. Раптамчуюць — спяваенехта.

Прыслухаўсяпершы:

- Відаць, жаўранак.

Не, — кажадругі, — гэта лес шуміць.

А трэціпрыпаўвухам да зямлі і прашаптаў:

-Дыгэта ж зямля наша спявае.

Вось якая яна, наша зямлябеларуская. Таму ў нас і песні, такіяпрыгожыя.

***Відэапрагляд песні “Наша мова”***

*(муз. С.Макей, сл. А.Ставера)*

**Інсцэніроўка ўрыўка з верша Я.Купалы “Сын і маці”**

***Сын:***

**-** Мамка, мамка, нам сягоння

Гаманілі ў школе

Аб якойсьці Беларусі,

Што жыве на волі.

Хоць я слухаў вельмі шчыра

(Не люблю іначай),

Ды ніяк не мог уцяміць,

Што ўсё гэта знача.

**Маці:**

… - Ды яшчэ, каб лепей ведаў,

Мушу табе ўспомніць:

Беларусы беларускай

Гутаркай гамоняць.

**Сын:**

- Вось яно што! Праўда, мамка,

Ўжо сабе ўтлумачыў:

Беларус я! Ох, дам пытлю,

Хто не скажа іначай.

Ну, але яшчэ не ўсё тут

Ясным мне здаецца:

Што такое беларускай

Гутаркай завецца?

**Маці:**

- Ох, дурненькая варона,

Што з табой чыніці?

Як жа йначай беларусы

Могуць гаманіці?

Як жа мы з табой гутарым

Вось у гэту хвілю?

Як жа я пяю над зыбкай

Для малой Марылі?

Ды паслухай, як на вёсцы

Кажа дзядзька, цётка;

Як пяюць улетку жнеі

За сваёй работкай;

Як бабуля баіць казкі

Аб нядолі – долі;

Як начлежнікі спяваюць

На начлезе ў полі?!

**Сын:**

- Ну, ужо знаю, знаю, мамка!

Як у люстры бачу,

Пакажу я ўсяму свету,

Хто я, дый што значу!

**Вядучы 1.** Пасля 1917 года пачалося свабоднае развіццё беларускай мовы. Выдаюцца газеты, часопісы, слоўнікі, падручнікі на роднай мове. Яна стала мовай школы, кіно, радыё. Развіваецца дзіцячая літаратура, выходзяць часопісы для дзяцей. У 1918 годзе ўбачыла свет “Беларуская граматыка для школ” Браніслава Тарашкевіча.

У 1920 годзе прыняты Закон аб дзяржаўнасці беларускай мовы. Але цяжка, балюча на сэрцы, што роднае слова гучала радзей, а карысталіся ўсё часцей рускай мовай.

**Другі чытальнік:** Кажуць, мова мая аджывае

Век свой ціхі: ёй знікнуць пара.

Для мяне ж яна вечна жывая,

Як раса, як сляза, як зара.

*П. Панчанка*

**Першы чытальнік:** Калі ж хто загадае: “Не трэба!” -

Адрачэцца ад мовы народ, -

Папрашу я і сонца, і неба:

Мне не трэба ні славы, ні хлеба,

Асудзіце на безліч нягод.

Толькі месяцаў назвы пакіньце,

Назвы родныя роднай зямлі,

Пра якія з маленства ў блакіце

Бор шуміць і пяюць жураўлі.

*П.Панчанка*

**Вядучы 2.** У нашы дні пачалося Адраджэнне роднага слова. Ці можа быць народ без мовы? Мы павінны берагчы духоўную спадчыну, шанаваць сваю мову.

**Другі чытальнік:**

Мова…

Родная мова

У марах, у песнях, снах.

Маё ў ёй кожнае слова

Свой колер, і смак, і пах.

Зліваюцца гукі ў словы

І ў рэчышча роднай мовы,

Як рэкі ў мора, цякуць.

І думкі мае плывуць

На хвалях і дзён і начэй

Да сэрцаў людскіх і вачэй.

*А. Грачанікаў*

***Выконваецца песня “Люблю цябе, Белая Русь”****( сл. У.Карызны, муз. Ю.Семенякі).*

**Вядучы 1.** Родная мова, цудоўная мова. (У дубоўка)

**Вядучы 2.** Слова тоіць вялікую сілу. (Я.Брыль)

**Вядучы 1.** Слова! Цуд найвялікшы між цудаў-дзівосаў. (Н.Гілевіч)

**Вядучы 2.** Несмяротнае, роднае матчына слова. (Н.Гілевіч)

**“*10 запаведзяў”****( Віктар Швед)*

**Першы чытальнік:**Мову родную беражы.

**Другі чытальнік:**Мовайроднаюдаражы.

**Першы чытальнік:**Мову родную шануй.

**Другі чытальнік:**Мовайроднай не гандлюй.

**Першы чытальнік:**Мову родную любі.

**Другі чытальнік:**Мовыроднай не кідай.

**Першы чытальнік:**Мовудзецямперадай.

**Другі чытальнік:** Мовы не аддай на здзек.

**Першы чытальнік:**Толькі з ёюжыцця век.

**Усе разам:** Дык жыві і квітней, маё роднае слова!